Chibly Langlois

Chibly Langlois (født 29. november 1958 i La Vallée-de-Jacmel i  Haiti) er katolsk biskop av bispedømmet Les Cayes, og kardinal.

Liv og virke

Bakgrunn
Chibly Langlois, som stammet fra en fattig familie, studerte filosofi ved presteseminaret Notre Dame de Cazeau i Port-au-Prince og teologi ved presteseminaret Notre Dame de Turgeau i Port-au-Prince.

Prest
Den 22. september 1991 ble han presteviet for bispedømmet Jacmel. Derpå var han til 1994 kapellan ved katedralen St. Jacques et St. Philippe i Jacmel. Fra 1994 til 1996 studerte han pastoralteologi ved Lateranuniversitetet i Roma og til lisensgrad med et arbeide om Nyevangelisering i Haiti. Hjemme ble han så sogneprest i Les Orangers ved Jacmel. Dessuten ledet han bispedømmets pastoralsentrum og underviste i pastoralteologi fra 1999 ved Notre Dame de Turgeau i Port-au-Prince.

Biskop
Den 8. april 2004 utnevnte pave Johannes Paul II ham til biskop av Fort-Liberté. Han ble bispeviet av erkebiskopen av Cap-Haïtien, Hubert Constant den 6. juni samme år. Medkonsekrerende var biskopene Guire Poulard av Les Cayes, og erkebiskop Joseph Serge Miot av Poty-au-Prince. 

Den 15. august 2011 utnevnte pave Benedikt XVI ham til biskop av Les Cayes. Samme år ble han president for Haitis katolske bispekonferanse. Han var også formidler mellom opposisjonen og tilhengere av president Michel Martelly.

Under jordskjelvet i Haiti i august 2021 brøt deler av den katolske bispegården i Les Cayes sammen, drepte en prest og skadet kardinal Langlois.

Kardinal
I konsistoriet av 22. februar 2014 kreerte pave Frans ham til kardinalprest med tittelkirken San Giacomo in Augusta. Langlois var den første kardinal i Haiti noensinne.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1983–1973) *1933
 Erkebiskop Luigi Barbarito (1922–2017) *1969
 Erkebiskop François Gayot, S.M.M. (1927-2010) *1975
 Erkebiskop Hubert Constant, O.M.I. (1931-2011) * 1991
 Kardinal Chibly Langlois (1958- ) *2004

Referanser 

Haitiske kardinaler
Haitiske katolske biskoper
Personer fra Haiti Sud-Est
Linjen Rebiba